Den Vest-Sjællandske Avis, 1815-08-01
Følgende er foreløbig det Væsentlige af det trykte Udtog af Ceremoniellet ved Deres Majestæters Kronings- og Salvings-Fest Den 29de Juli begive Deres Kongelige Majestæter sig til Frederiksborg Slot; Dagen for Salvingshøitiden communicere Begge i Allerhøistsammes Gemakker; Commuionen forrettes af Confessionarius Biskop Balle. Salvingsdagen ringes med Klokkerne anden Gang Kl. 11 1/2, da Kirkedørene aabnes og Tilskuerne kunne komme ind, og tredie Gang Kl. 12 3/4, hvorefter ingen mere indlades i Kirken. Derimod tilstedes hele Formiddagen Adgang til Slottet igjennem Myntporten. Alle Damer og Cavalierer, som skulle være tilstede ved Processionen, møde i Slottet inden Kl. 12 3/4. Naar Hs. Majest. er klædt i Sin Salvingsdragt, med begge Ordenskjæder paa Kappen, Kronen paa Hovedet, og Sværdet, begiver Allerhøists. Sig ind til Hs. Maj. Dronningen, som modtager Ham i Sin fulde Salvingsdragt. Hs. Maj. paasætter Dronningen Kronen, baaren af Hs. Exc. Geh. Statsminister Sr. Moltke, der fungerer som Overkammerherre, hvorpaa Hs. Maj. vender tilbage til Sit Cabinet, og foruden Sin fulde Salvingsdragt, tager det Kgl. Scepter i den høire Haand og Rigsæblet i den venstre, og nedlader Sig paa Tronen. Derpaa indlades de Kgl. Prindser, de fyrstelige Personer, og alle til første Classe i Rang henhørende, i Audiencegemakket. Tre Riddere af Elephanten staae paa høire Side af Tronen, og Overhofmarskallen paa den venstre. Paa samme Tid begiver Hendes Maj. Sig ind i Audiencecabinettet, ledsaget af Hs. H. Prinds Christian. Naar det har ringet tredie Gang, og H. M. Kongen befaler, raaber Kammerfoureren. Processionen til Kirken begynder, Processionen begynder i følgende Orden: 1) De Kongl. Fourerer som Herolder; 2) 30 Laqvaier; 3) 12 Pager; 4) Hofjunkere; 5) Kammerjunkere; 6) Etats- og Landraader; 7) Generalkrigscommissairer; 8) Oberster og Commandeurer; 9) Friherrerne; 10) Grever uden Lehnsgrevskaber; 11) Conferenceraader, 12) Gener. Majorer, Contr. Admiraler og Kammerherrer; 13) Hofmestere og Marskaller; 14) Grever med Lehnsgrevskaber; 15) Stork. af Dannebrog; 16) Geheime Confer. N.; 17) Gener. Lieutn. og Vice-Admir.; 18) Gener og Admiral., 19) Riddere af Eleph.; 20) de fyrstel. Personer; 21) H. H. Prinds Ferdinand; 22) de tjenesteg. Gener. Adjut, samt Gener. Qvart. M.; 23) Overhofmarskal med Overhofmarskalstaven i Haanden. – Derefter begiver Hs. Maj. Sig til Kirken, under Panker og Trompeters Lyd fra Altanen, saavel som Klokkernes Lyd. Ved Kirkedøren modtages H. M. af de tre Biskopper, Balle, Münter, Adler. Biskoppen af Sjælland ønsker Hs. Maj. til Lykke. Naar Allerhøists. har nedladt Sig paa Tronen, begive de samme Bisper sig til Kirkedøren, for at oppebie H. M. Dronningen, Derpaa begynder Musiken med et stort Choral efter Davids 89de P. Tre Riddere af Eleph., som have baaret Slæbet af H. M. Kappe, blive staaende paa høire Side af Tronen, og Overhofmarsk, staaer paa venstre Haand af den yngste af disse Riddere. H. M. tjenstg. Gen. Adjutanter og Gen. Qvarteermest, staae bag ved Ridderne af Eleph. - Processionen ved H. M. Dronningens Ankomst foregaaer i følgende Orden: 1) begge Herolderne; 2) H. M. Kammerherrer og Kammerjunkere; 3) H. M. Overhofmester; 4) Overhofmarskallen; 5) Hs. M. Dronningen, ledsaget af H. H. Prinds Christian; 6) Hs. Majestæts Hofdamer; 7) samtlige Damer. Ved Hs. Maj. Ankomst lade Pauker og Trompeter sig høre. Ved Kirkedøren modtages Hs. Maj. af de tre ovennævnte Bisper, hvoriblandt Biskoppen af Siælland ønsker Hs. M. til Lykke. Hds. M. nedlader Sig derefter paa Tronen ved Siden af H. M. Kongen. Hans Majestæt modtager Hende ved Hilsen med Sceptret. Biskoppen af Siælland begynder derpaa sin Jndgangstale, naar den er tilende oplæses den befalede Text Rom. 13, 1, 7, af Biskop Balle. Efter denne gaaer Geh. Statsminister Grev Moltke. ned til Geh. Archiv. Etatsr. Thorkelin, som bærer Kongeloven og Salvedaasen paa en rød FløielsPude. Statsminist, leverer samme til Biskoppen, af Sjælland, som nedlægger den paa Altret. Bisp. af Siæll. holder derpaa en kort Tale med Hensyn paa Kongeloven, og nedknælende for Altret med de andre to Bisper, oplæser Fader Vor. Siden istemmer biskop Balle den latinske Messe, hvorefter en Choral efter Davids 21. P. udføres af de Kongelige Sangere og Sangerinder. Naar Hs. Maj. har behaget at nedknæle, saa salver biskoppen af Sjæll. Hs. Maj. korsviis paa Panden, paa Brystet og Haandleddet af den høire Haand, imedens han fremsiger nogle Ord, henhørende til denne Handling. Efter Salvingen oplæser Gen. Superint. Adler den anden bestemte Text 1 Tim. 11, 1, 3, hvorover Bisp. af Sjæll. holder en kort Tale, og derpaa istemmes en Choral efter Davids 145. Derpaa indbyder Bispen af Sjæll. Hs. M. Dronningen til at modtage Salvingen. Nu knæler Hs. Majestæt ned paa Skammelen, hvorpaa biskoppen af Sjælland dypper Spidsen af Fingeren i Salve olien og salver Hs. Maj. paa Panden og ovenfor Brystet, imedens han fremsiger nogle til denne Handling henhørende Ord, hvorefter Biskoppen af Sjælland holder sin sidste Tale. Naar denne er tilende, istemmer Bisp. af Sjæll.: "o store Gud, vi love dig, hvorefter biskop, synger: Herren være med eder, derpaa Coll og siden Velsignelsen. Efter en Choral af 75 Dav. Ps. behager Hs. Majest. at sætte Kronen paa Hovedet og optage de øvrige Jnsignin, hvornæst Processionen begynder ud af Kirken. Hs. Maj. Dronningen følger umiddelbar efter Hs. Maj. Kongen, ledsaget af H. H. Prinds Christian. Derefter nedlade begge Majestæter Sig paa Deres Throne i Audiencegemakket; Cavaliererne og Hofdamerne rangere sig paa begge Sider af Thronen efter deres Rang. Naar Hans Majestæt befaler at gaae til Taffels, lade Pauter og Trompeter sig atter høre; Maden frembæres af 14 Caitainer til Deres Majestæters Taffel. Cavaliererne placere sig paa den høire Side af Tronen, og Damerne paa den venstre, alle uden for Gitterværket, som deler Salen. Ved det Kongl. Taffel spiser ingen uden D. M. Kongen og Dronningen, Hs. K. H. Kronprindsessen, H. H. Prinds Christian, Hs. K. H. Hertuginden af Augustenborg, H. H. Prinds Christians Gemalinde, Hs. H. Prindsesse Juliane, Hs. H. Prindsesse Charlotte. For Der. Majestæter servere ved Taflet 2 Riddere. af Eleph., 2 Geh. Confer. R. som ere Storkors, 2 Stork. af Dannebr., 2 Kammerh. og 2 Kammeri. Hans Majestæt er herved klædt i den fulde Kongel. Prydelse med Krone, Scepter &c. Efter Taflet begive Deres Majestæter Sig til Deres Audiencegemakker og sætte sig paa Deres Troner, hvorfra De siden beafskedige de samtlige Herskaber, for dernæst at retirere Sig i Allerhøists. indere Gemakker, da De ikke lade sig see meere for den Dag. – Foruden det Kgl. Taffel er et fyrstelige Taffel og 11 Marskals- og Cavalliertafler, samt forskiellige andre til Pager og Kammerfolk. – Om Aftenen afbrændes et Fyrværkerie i Slotshaugen, lige for Slottet. Cavalierer og Damer, som have været i Processionen, erholde Plads i nogle af Slottets Værelser i 3die og 4de Etage, for at see Fyrværkeriet. De, som have erholdt billetter som Tilskuere enten i Kirken eller paa Altan n. indlades paa disse billetter paa Øen lige for Slottet.